بو گون تورکیه جمهوریتی‌نین قوروجوسو غازی مصطفی کمال آتاتورکون اؤلومونون 82-جی ایلدؤنومودور.
باشلاتدیغی قورتولوش موباریزسی ایله (1919-1923) ایلک اؤنجه آنادولونو ایشغال‌دان آزاد ائدن داها سونرا ایسه هر ساحه ده حیاتا کئچیردیگی اینقلاب‌لارلا معاصر تورکیه جمهوریتی‌نین قورولماسینا اؤز تحفه سینی وئرن اولو اؤندر اؤلومونون 82-جی ایلدؤنومونده حورمتله یاد ائدیلیب. یئرلی واختلا ساعات 09.05-ده بوتون تورکیه وطنداش‌لاری مصطفی کمال آتاتورکون خاطیرسینی بیر دقیقه‌لیک سوکوتلا یاد ائتدی.
عینی دقیقلرده دؤولت رهبرلیگی آنیت قبیری زیارت ائدیب.
جمهور باشقانی رجب طیب اردوغان و برابریندکی‌لر، اولو اوندرین حضوروندا سایقی دوروشونا کئچدی.
آنیت قیبر خصوصی دفترینی ده ایمضالایان اردوغان، دفتره بون‌لاری یازدی:" میللتیمیزین وارلیق-یوخلوق موباریزه‌سینی ظفرله تاجلان‌دیران بیزلره موستقیل و آزاد بیر اؤلکه بوراخان غازی مصطفی کمال و قهرمان سلاح یولداش‌لاری میللتیمیز طرفیندن خیرله یاد ائدیله‌جک. شهیدلریمیزین فداکارلیق‌لاری اوزرینه قورولان جمهوریتیمیزی ابدی یاشادا‌جاق، گله‌جک نسیل لره داها مرفه، گوجلو، اعتبارلی بیر اؤلکه بوراخماق اوچون ایشه داوام ائدجییک. روحون شاد اولسون."
داها سونرا آنیت قبیر وطنداش‌لارین زیارتی اوچون آچیلیب.
